วันพฤหัสบดีที่ 10 มิถุนายน 2564
“สุริยะ สั่งการ ดีพร้อม นำเอสเอ็มอี ฝ่าวิกฤตคลัสเตอร์โรงงานโควิด-19”
กรมส่งเสริมอุตสาหกรรม เร่งช่วยผู้ประกอบการเอสเอ็มอีลดความเสี่ยงการแพร่ระบาดของโรคโควิด-19 ในโรงงาน ผ่านการติวเข้มทั้งด้านทฤษฎีและปฏิบัติเพื่อเติมวัคซีนความรู้เฉพาะทางด้านอาชีวอนามัย ประยุกต์ใช้งานโปรแกรมดิจิทัลเพื่อช่วยลดความแออัดในโรงงาน
กรุงเทพฯ9มิถุนายน2564 -กระทรวงอุตสาหกรรมโดยกรมส่งเสริมอุตสาหกรรม(DIPROM)หรือ“ดีพร้อม”เร่งช่วยผู้ประกอบการเอสเอ็มอีลดความเสี่ยงการแพร่ระบาดของโรคโควิด-19ในโรงงานผ่านการติวเข้มทั้งด้านทฤษฎีและปฏิบัติเพื่อเติมวัคซีนความรู้เฉพาะทางด้านอาชีวอนามัยประยุกต์ใช้งานโปรแกรมดิจิทัลเพื่อช่วยลดความแออัดในโรงงานพร้อมปรับใช้มาตรฐานอุตสาหกรรมในการบริหารจัดการสถานประกอบการให้ปลอดภัยห่างไกลโควิด-19รวมทั้งแชร์ประสบการณ์ตรงจากผู้ประกอบการต้นแบบเพื่อฝ่าวิกฤตโควิด-19คาดว่าสามารถช่วยพยุงเอสเอ็มอีทั่วประเทศให้พร้อมรับมือและป้องกันการแพร่ระบาดของโรคโควิด-19ในโรงงานได้
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าการแพร่ระบาดของโรคโควิด-19ในปัจจุบันระลอกใหม่นี้ที่ส่งผลกระทบต่อทุกภาคส่วนรวมถึงผู้ประกอบการภาคอุตสาหกรรมผู้ประกอบการเอสเอ็มอีและผู้ประกอบการรายย่อยดังนั้นกระทรวงอุตสาหกรรมในฐานะที่กำกับและดูแลโรงงานสถานประกอบการภาคอุตสาหกรรมและผู้ประกอบการภาคอุตสาหกรรมได้เห็นถึงความสำคัญและได้ออกมาตรการให้ความช่วยเหลือในการส่งเสริมสนับสนุนเทคโนโลยีดิจิทัลและองค์ความรู้ต่างๆเพื่อเป็นกลไกในการขับเคลื่อนเศรษฐกิจต่อไปขณะเดียวกันเพื่อเป็นการป้องกันและลดความเสี่ยงในภาคอุตสาหกรรมและสถานประกอบการเอสเอ็มอีซึ่งเสี่ยงต่อการแพร่ระบาดของโรคโควิด-19 ผมจึงได้สั่งการให้“ดีพร้อม”เร่งจัดคอร์สเฉพาะกิจเพื่อเป็นแนวทางปฏิบัติให้แก่ผู้ประกอบการเอสเอ็มอีโดยเน้นเสริมความรู้ที่จำเป็นสำหรับบริหารจัดการความเสี่ยงต่างๆรวมถึงการป้องกันและลดการแพร่ระบาดของโรคโควิด-19ในโรงงานและสถานประกอบการให้ได้อย่างทันท่วงที
นายณัฐพลรังสิตพลอธิบดีกรมส่งเสริมอุตสาหกรรมกล่าวว่าจากสถานการณ์การแพร่ระบาดของโรคโควิด-19ระรอกใหม่ได้ส่งผลกระทบต่อภาคอุตสาหกรรมและผู้ประกอบการเอสเอ็มอีขณะเดียวกันเศรษฐกิจของประเทศไทยยังต้องพึ่งพาอุตสาหกรรมการผลิตและส่งออกเป็นหลักโดยฟันเฟืองสำคัญที่เป็นรากฐานของการสร้างมูลค่าทางเศรษฐกิจและจีดีพีของไทยกว่าร้อยละ35คือผู้ประกอบการเอสเอ็มอีซึ่งยังต้องพึ่งพาแรงงานในการผลิตสินค้าเช่นเดียวกับโรงงานขนาดใหญ่และอาจเสี่ยงต่อการแพร่ระบาดของโรคโควิด-19ได้ ดังนั้น“ดีพร้อม”ได้ขานรับนโยบายและความห่วงใยของท่านรัฐมนตรีว่าการกระทรวงอุตสาหกรรมจึงได้สำรวจปัญหาและความต้องการจริงของเอสเอ็มอีทั่วประเทศและนำมาวิเคราะห์เพื่อจัดทำโครงการเร่งด่วน“ช่วยเอสเอ็มอีแบบดีพร้อมนำธุรกิจปลอดภัยห่างไกลโควิด-19”ซึ่งประกอบด้วยเนื้อหาหลักสูตรเกี่ยวกับการป้องกันและลดการแพร่ระบาดของโรคโควิด-19ในแบบฉบับของผู้ประกอบการเอสเอ็มอีที่เน้นทำได้ฟรีทำได้ไวและใช้ได้จริงโดยไม่ต้องลงทุนเพิ่มเน้นชู3มิติตอบโจทย์สถานการณ์ปัจจุบันได้แก่1)การปรับรูปแบบการดำเนินธุรกิจด้วยการลดความสูญเสียในกระบวนการผลิต(Lean)และลดความแออัดในโรงงานด้วยโปรแกรมดิจิทัลเฉพาะทางที่พัฒนาโดยคนไทย2)การประยุกต์ใช้มาตรฐานอุตสาหกรรมและวิธีบริหารจัดการโซ่อุปทานเพื่อเพิ่มความปลอดภัยในการผลิตและ3)การเสริมความรู้และเทคนิคด้านสุขอนามัยและอาชีวอนามัยเพื่อป้องกันการแพร่ระบาดระหว่างโรงงานและชุมชนโดยมีไฮไลท์สำคัญคือการแชร์ประสบการณ์จากผู้ประกอบการต้นแบบในการรับมือและพลิกฟื้นจากเหตุการณ์การแพร่ระบาดของโรคโควิด-19ในโรงงานที่เกิดขึ้นจริงพร้อมจัดทัพที่ปรึกษาเพื่อให้คำแนะนำด้านอาชีวอนามัยและสุขอนามัยแก่ผู้ประกอบการตามความต้องการโดยโครงการนี้จะจัดขึ้นระหว่างวันที่10 - 18มิถุนายน2564ในรูปแบบการอบรมออนไลน์ผ่านFacebook LiveทางFanpage : DIPromStationของดีพร้อมเองเพื่อให้ผู้ประกอบการและประชาชนที่สนใจเข้าร่วมฟังได้อย่างสะดวกและทั่วถึง
ทั้งนี้การดำเนินโครงการในครั้งนี้มีจุดประสงค์หลักเพื่อเสริมภูมิคุ้มกันแก่โรงงานและสถานประกอบการที่ต้องอาศัยแรงงานในกระบวนการผลิตให้ปลอดภัยจากการแพร่ระบาดของโรคโควิด-19ที่อาจทำให้ธุรกิจต้องหยุดชะงักลงโดยมุ่งเน้นส่งเสริมศักยภาพผู้ประกอบการในเชิงรุกผ่านการพัฒนาความรู้ในเชิงทฤษฎีและเสริมด้วยการใช้โปรแกรมดิจิทัลเพื่อให้เกิดการนำไปใช้ได้จริงอีกทั้งยังนำเอาองค์ความรู้ในภาคอุตสาหกรรมมาปรับใช้เพื่อเพิ่มประสิทธิภาพในการผลิตและบริหารจัดการองค์กรให้ผู้ประกอบการสามารถยืนหยัดท่ามกลางวิกฤตโควิด-19ได้อย่างมั่นคงและรอดพ้นจากความเสี่ยงคลัสเตอร์โรงงานอุตสาหกรรมได้โดยตลอดรอดฝั่งนายณัฐพลกล่าวทิ้งท้าย
สำหรับผู้ประกอบการธุรกิจเอสเอ็มอีที่สนใจเข้าร่วมโครงการช่วยเอสเอ็มอีแบบดีพร้อมนำธุรกิจปลอดภัยห่างไกลโควิด-19สามารถสอบถามรายละเอียดเพิ่มเติมได้ที่0 2202 4579หรือwww.dip.go.thหรือwww.facebook.com/dipindustry
#รัฐมนตรีว่าการกระทรวงอุตสาหกรรม#กระทรวงอุตสาหกรรม#กรมส่งเสริมอุตสาหกรรม#industryprmoi #ดีพร้อมนำเอสเอ็มอีฝ่าวิกฤตคลัสเตอร์โรงงานโควิด19